Små til middelsstore (2-3 mm), tettbygde, brune eller gule støvlus. Antennene består av 13 ledd, føttene er to- eller tre-leddete. Vingene virker hårete og er noen ganger læraktige. Vingeårene har mer enn en rekke av hår. Hårfrynsene langs ytterkanten består av hår som krysser hverandre. Årene R og M er delvis sammensmeltet eller forbundet med en tverråre. Cellen (ved forvingens bakkant) er avlang og ikke forbundet til M med en tverråre.